જે પૈકી બપોરે કલેક્ટર શ્રી બી.કે.કુમાર તથા જિલ્લા વિકાસ અધિકારી શ્રી જે.ડી.પટેલ તથા તેમની ટીમ ખાપરી નદીના તીરે આવેલા વાંગણ-કુતરનાચ્યા લો લેવલ બ્રીજ ઉપર ફરી વળેલા પાણીને કારણે ઉદ્‍ભવેલી સ્થિતિની જાતમુલાકાત લઇ સંબંધિતોને ઉપયોગી સૂચનો કરી માર્ગદર્શન પુરૂ પાડયુ હતું. કલેકટરશ્રીએ સ્થાનિક ગ્રામવાસીઓ, અસરગ્રસ્ત વિઘાર્થી વિગેરેની મુલાકાત લઇ, વૈકલ્પિક વ્યવસ્થાઓ વિશે સમજણ આપી હતી.દરમિયાન જિલ્લામાં થયેલા ભારે વરસાદને કારણે લહાન માળુંગા વિસ્તારમાં વીજ પોલ ઉપર વૃક્ષ ધરાશાયી થતાં, આ વિસ્તારમાં વીજ પુરવઠો ખોરવાયો હતો. જેને લઇને વીજ કંપનીના સાપુતારા સબ ડિવીઝનનાં કર્મયોગીઓએ યુદ્ધના ધોરણે વરસાદ વરસાદમાં મરામત કામગીરી હાથ ધરતા વીજ પુરવઠો પુનઃ સ્થાપિત કરવામાં સફળતા મેળવી હતી. લહાન માળુંગા અને મોટા માળુંગા ગામના અંદાજીત ૭૦૦ ગ્રામીણજનોને આ ત્વરીત કામગીરીથી રાહત અનુભવી હતી. વીજ કંપનીના નાયબ કાર્યપાલક ઇજનેર શ્રી વિજય પટેલના જણાવ્યા અનુસાર વીજ કંપનીને અહીં અંદાજીત ૩૫ થી ૪૦ હજારનું નુકશાન થયું છે.